**Desestimació de la sol·licitud d’accés a la informació pública**

**Núm. d’expedient**

**Òrgan que resol**

**Persona destinatària**

Us informem que amb aquesta notificació responem la vostra sol·licitud d’accés a la informació pública i que no podem donar-vos accés a la informació que heu sol·licitat.

**Quines parts té aquesta notificació?**

**Decret**


**Resum**

Reflecteix la decisió de l’Ajuntament sobre la vostra sol·licitud. Té les parts següents:

* **Fets**: aquelles situacions que han tingut lloc durant la tramitació de la vostra sol·licitud.
* **Fonaments de dret**: els arguments jurídics (normes) en què hem basat la nostra decisió.
* **Resolució**: la decisió final sobre la tramitació de la vostra sol·licitud.

Us comuniquem de manera clara com hem resolt la vostra sol·licitud i què podeu fer si no hi esteu d’acord.

**Per què no us podem donar accés a la informació que heu sol·licitat?**



* + En determinades situacions no es pot lliurar informació pública perquè s’han de protegir altres drets o interessos. La Llei de Transparència parla de **límits al dret d’accés a la informació pública**.
  + Per això, no podem donar-vos accés a la informació que heu demanat, ja que està afectada per aquests límits.

**Si no esteu d’acord amb la resposta**

Aquest decret posa fi a la via administrativa, quines opcions teniu?

Abans d’anar a la via judicial, podeu optar per:

* Fer una reclamació a la Comissió de Garantia del Dret d’Accés a la Informació Pública.
* Presentar un recurs potestatiu de reposició.

També teniu l’opció de presentar directament un recurs contenciós administratiu per la via judicial.

A continuació, us expliquem cada opció:

|  |  |  |  |
| --- | --- | --- | --- |
| **Quina opció és?** | **Reclamació davant la Comissió** | **Recurs de reposició** | **Recurs contenciós administratiu** |
| **En què consisteix?** | És un procediment gratuït que permet reclamar que s’ha vulnerat el dret d’accés a la informació pública. | És un recurs que permet impugnar el Decret davant de l’òrgan que l’ha dictat, perquè reconsideri o anul·li la resposta. | És un recurs que permet impugnar el Decret davant d’un jutge o tribunal competent. |
| **Quin termini teniu per presentar-lo?** | 1 mes a partir de l’endemà de la data en què l’Ajuntament us notifiqui el Decret. | | 2 mesos a partir de l’endemà de la data en què l’Ajuntament us notifiqui el Decret. |
| Els mesos es compten de data a data. | | |
| **On podeu presentar-lo?** | A la [Comissió](https://web.gencat.cat/ca/tramits/tramits-temes/Reclamacio-davant-la-Comissio-de-Garantia-del-Dret-dAcces-a-la-Informacio-Publica-GAIP). | A l’òrgan que ha dictat el Decret. | Al Jutjat Contenciós Administratiu. |

**CAL ELIMINAR LES REFERÈNCIES QUE CONTÉ AQUEST MODEL**

(ÒRGAN COMPETENT PER RESOLDRE)[[1]](#footnote-1)

**DECRET**

**Desestimar la sol·licitud d’accés a la informació pública amb registre d’entrada a l’Ajuntament del .... de .... de ......... (núm. de registre ..........) per l’existència d’un límit legal al dret d’accés.**

**(Exp. ....../.......)**

**Fets**

1. En data .... de .... de .......... va entrar al registre de l’Ajuntament una sol·licitud d’accés a la informació pública (SAIP) (núm. de registre............) presentada per la persona sol·licitant, per la qual, en virtut de la Llei 19/2014, del 29 de desembre, de transparència, accés a la informació pública i bon govern (LTC), es demana el següent:

“.................”[[2]](#footnote-2)

1. Havent analitzat aquesta sol·licitud, en data .... de .... de .......... la unitat d’informació[[3]](#footnote-3)..........................., responsable de tramitar-la,[[4]](#footnote-4) ha emès l’informe tècnic que figura a l’expedient, segons el qual el coneixement o la divulgació de la informació que es demana comporta un perjudici per a ....................................................................................................,[[5]](#footnote-5) atès que ...................................................[[6]](#footnote-6)
2. Així doncs, l’Ajuntament no podrà facilitar la informació que demana la SAIP a la persona sol·licitant, per l’existència del límit esmentat i en aplicació del que disposa l’article ......[[7]](#footnote-7) En aquest sentit, es proposa a (l’òrgan competent per resoldre) que desestimi la SAIP que ha donat lloc a la incoació d’aquest expedient.

**Fonaments de dret**

1. D’acord amb el que disposa l’article 2.*b* de l’LTC, és informació pública la informació que l’Administració elabora i la que té en el seu poder a conseqüència de la seva activitat o de l’exercici de les seves funcions, inclosa la que li subministren els altres subjectes obligats d’acord amb el que estableix aquesta Llei. Igualment, d’acord amb l’article 53 del Decret 8/2021, la informació pública ha de ser temporalment preexistent a la presentació de la sol·licitud d’accés.
2. L’article 21 de l’LTC estableix quins són els límits al dret d’accés a la informació[[8]](#footnote-8) i disposa expressament que aquest dret pot denegar-se o restringir-se si el coneixement o la divulgació de la informació comporta un perjudici per algun d’aquests límits. En termes similars al que estableix l’article 14 de la Llei 19/2013, de 9 de desembre, de transparència, accés a la informació pública i bon govern (LTE), així mateix, d’acord amb l’apartat 3r d’aquest article, aquesta resolució haurà de publicar-se havent notificat i dissociat prèviament les dades de caràcter personal.
3. L’article 68 del Decret 8/2021, de 9 de febrer, sobre la transparència i el dret d’accés a la informació pública, regula l’aplicació dels límits al dret d’accés a la informació pública desenvolupant el que disposa l’article 21 de l’LTC.[[9]](#footnote-9)
4. Els articles 20.2 i 22 de la mateixa LTC disposen que els límits aplicats al dret d’accés a la informació s’han d’interpretar restrictivament, han d’ésser proporcionals a l’objecte i la finalitat de protecció, i no es poden ampliar per analogia. Igualment, s’han d’atendre les circumstàncies de cada cas concret o l’existència d’un interès públic o privat superior que justifiqui l’accés a la informació.
5. D’acord amb l’article 23 de l’LTC, les sol·licituds d’accés a la informació pública han de denegar-se si la informació que es vol obtenir conté dades personals especialment protegides, com ara les relatives a la ideologia, l’afiliació sindical, la religió, les creences, l’origen racial, la salut i la vida sexual, i també les relatives a la comissió d’infraccions penals o administratives que no comportin l’amonestació pública a l’infractor, llevat que l’afectat hi consenti expressament per mitjà d’un escrit que ha d’acompanyar la sol·licitud.[[10]](#footnote-10)
6. L’article 24.2 de la Llei 19/2014, del 29 de desembre, estableix que es pot donar accés a la informació, amb la prèvia ponderació raonada de l’interès públic en la divulgació i els drets de les persones afectades.[[11]](#footnote-11)
7. L’article 34.4.*a* de l’LTC disposa que han de ser motivades les resolucions que desestimen totalment o parcialment la sol·licitud, de conformitat amb el que determinen l’article 35 de la Llei 39/2015, d’1 d’octubre, del procediment administratiu comú de les administracions públiques (LPAC), i l’article 22.1.*c* de la Llei 26/2010, del 3 d’agost, de règim jurídic i de procediment de les administracions públiques de Catalunya.
8. L’adopció d’aquesta resolució és competència de (l’òrgan competent per resoldre) ..., de conformitat amb el que disposa el Decret..., aprovat pel Ple, ... de data... (BOPB de ...).

En virtut de tot el que s’ha exposat, es proposa l’adopció de la següent

**RESOLUCIÓ**

**Primer.** DESESTIMAR la sol·licitud d’accés a la informació pública (SAIP) presentada per la persona sol·licitant davant l’Ajuntament, en data .... de .... de .......... (núm. de registre ........), donat que la informació demanada es veu afectada pel límit al dret d’accés .....................[[12]](#footnote-12) que disposa l’article..........[[13]](#footnote-13)

**Segon.** NOTIFICAR aquesta resolució a la persona sol·licitant,[[14]](#footnote-14) als efectes escaients, i informar-la dels recursos procedents per impugnar-la.[[15]](#footnote-15)

Contra aquesta resolució, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de Barcelona, en el termini de dos mesos a comptar des de l’endemà de la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar des de l’endemà de la seva notificació.

També alternativament i de forma potestativa, aquesta resolució, o, si escau, l’acte que resolgui el recurs de reposició abans esmentat, pot ser objecte de reclamació davant la Comissió de Garantia del Dret d’Accés a la Informació Pública (GAIP), en el termini d’un mes a comptar des de l’endemà de la seva notificació.

1. L’òrgan competent per resoldre en el cas de l’Administració local serà el que determinin les normes organitzatives pròpies i, si no n’hi ha, l’alcalde o el president, o l’òrgan en què deleguin (art. 32.*b* de l’LTC). [↑](#footnote-ref-1)
2. En aquest espai cal reproduir literalment la informació que demana la SAIP. [↑](#footnote-ref-2)
3. Les administracions públiques diferents de l’Administració de la Generalitat són competents, en virtut de la seva autonomia, per designar les unitats d’informació amb la denominació que estimin procedent, així com per organitzar, atribuir i exercir les funcions d’aquestes unitats de la manera que considerin (art. 3.1 del Decret 8/2021, de 9 de febrer, sobre la transparència i el dret d’accés a la informació pública). [↑](#footnote-ref-3)
4. D’acord amb l’article 31 de la Llei 19/2014, del 29 de desembre, i l’article 62 del Decret 8/2021, de 9 de febrer, cal traslladar a terceres persones els seus drets o interessos que pot afectar la sol·licitud d’informació pública (vegeu els models 7 i 8). [↑](#footnote-ref-4)
5. En aquest espai cal exposar que la SAIP es troba afectada per algun dels límits al dret d’accés a la informació pública que disposen l’article 21 de la Llei 19/2014 (LTC) o l’article 14 de la Llei 19/2013, de 9 de desembre, de transparència, accés a la informació pública i bon govern (LTE). Cal indicar explícitament de quin límit es tracta, i concretar l’article, l’apartat i el subapartat.

   D’acord amb l’article 71.4.*f* del Decret 8/2021, de 8 de febrer, s’ha d’incloure en la resolució el moment a partir del qual la informació deixarà d’estar afectada per l’aplicació de límits, si escau.

   En el cas que la desestimació es fonamenti en l’aplicació d’un límit motivada explícitament en un informe, aquest informe s’ha de fer públic de forma activa, amb l’anonimització prèvia, juntament amb la resolució desestimatòria de l’accés, d’acord amb l’article 68.4 del Decret 8/2021, de 9 de febrer, sobre la transparència i el dret d’accés a la informació pública.

   En el cas que el contingut de l’informe pugui revelar informació afectada pel límit, la necessitat de publicació de l’informe s’entén satisfeta amb la publicació d’un extracte o resum del contingut, de tal manera que no permeti revelar la informació afectada pel límit. [↑](#footnote-ref-5)
6. En aquest espai cal fer una breu reproducció de la motivació de l’existència del límit que afecta la informació demanada en la SAIP. [↑](#footnote-ref-6)
7. D’acord amb el fet expositiu anterior, cal especificar aquí l’apartat i el subapartat de l’article 21 de l’LTC o l’article 14 de l’LTE que s’al·lega per estimar parcialment la SAIP. [↑](#footnote-ref-7)
8. D’acord amb l’article 21 de l’LTC, el dret d’accés a la informació pública pot denegar-se o restringir-se si el coneixement o la divulgació de la informació comporta un perjudici per als aspectes següents:

   La seguretat pública.

   La investigació o la sanció de les infraccions penals, administratives o disciplinàries.

   El secret o la confidencialitat en els procediments tramitats per l’Administració pública, si el secret o la confidencialitat els estableix una norma amb rang de llei.

   El principi d’igualtat de les parts en els processos judicials o la tutela judicial efectiva.

   Els drets dels menors d’edat.

   La intimitat i els altres drets privats legítims.

   El secret professional i els drets de propietat intel·lectual i industrial.

   El dret d’accés a la informació pública també pot denegar-se o restringir-se si la informació té la condició de protegida i així ho estableix expressament una norma amb rang de llei. Té la condició de protegida, en tots els casos, la informació relativa als menors d’edat el coneixement o la divulgació de la qual pot condicionar el lliure desenvolupament de llur personalitat en el futur. L’accés a la informació pot denegar-se en aquest supòsit, llevat que se’n pugui garantir el caràcter anònim. [↑](#footnote-ref-8)
9. L’article 69 del Decret 8/2021 estableix els elements dels límits que estableix l’article 21 de l’LTC, que cal tenir en compte per a la ponderació que es dugui a terme en cada cas. [↑](#footnote-ref-9)
10. L’article 24.2 de l’LTC disposa que, si la informació conté dades personals no incloses a l’article 23, s’hi pot donar accés, amb la prèvia ponderació raonada de l’interès públic en la divulgació i els drets de les persones afectades, i establint, entre d’altres, les circumstàncies per dur a terme aquesta ponderació.

    De conformitat amb l’article 70.1 del Decret 8/2021, de 8 de febrer, correspon a la persona sol·licitant aportar el consentiment exprés i escrit de les persones titulars de les dades personals afectades per l’accés sol·licitat. [↑](#footnote-ref-10)
11. Per dur a terme aquesta ponderació, s’han de tenir en compte, entre d’altres, les circumstàncies següents:

    a) El temps transcorregut.

    b) La finalitat de l’accés, especialment si té una finalitat històrica, estadística o científica, i les garanties que s’ofereixin.

    c) El fet que es tracti de dades relatives a menors d’edat.

    d) El fet que pugui afectar la seguretat de les persones. [↑](#footnote-ref-11)
12. S’ha d’especificar quin dels límits de l’article 21 de l’LTC afecta parcialment la SAIP, d’acord amb el fet expositiu número 2. [↑](#footnote-ref-12)
13. S’han d’especificar l’article i l’apartat de la Llei de transparència catalana o estatal que contempla el motiu d’inadmissió que s’aplica. [↑](#footnote-ref-13)
14. Si escau, i d’acord amb l’article 31.1 de l’LTC, també s’han de notificar els tercers afectats que hagin comparegut en l’expedient. [↑](#footnote-ref-14)
15. De conformitat amb l’article 68.4 del Decret 8/2021, en els casos en els quals la desestimació total o parcial d’una sol·licitud d’accés es fonamenti en l’aplicació d’un límit motivada explícitament en un informe, aquest límit s’ha de fer públic de forma activa, amb l’anonimització prèvia, juntament amb la resolució desestimatòria de l’accés.

    En el cas que el contingut de l’informe pugui revelar informació afectada pel límit, la necessitat de publicació de l’informe s’entén satisfeta amb la publicació d’un extracte o resum del contingut, de tal manera que no permeti revelar la informació afectada pel límit. [↑](#footnote-ref-15)